Document ID: 31989R2067

*****
ΚΑΝΟΝΙΣΜΟΣ (ΕΟΚ) αριθ. 2067/89 ΤΗΣ ΕΠΙΤΡΟΠΗΣ
της 11ης Ιουλίου 1989
για τον καθορισμό της ημερομηνίας θέσεως σε εφαρμογή, στην Κοινότητα, του συστήματος πιστοποιητικών καταγωγής της διεθνούς συμφωνίας του 1983 για τον καφέ, όταν αναστέλλονται οι ποσοστώσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 678/87 του Συμβουλίου της 26ης Ιανουαρίου 1987 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν αναστέλλονται οι ποσοστώσεις (1), και ιδίως το άρθρο 4,
Εκτιμώντας:
ότι το Συμβούλιο του Διεθνούς Οργανισμού Καφέ στη συνεδρίαση της 3ης Ιουλίου 1989 αποφάσισε την αναστολή των ποσοστώσεων από τις 4 Ιουλίου 1989·
ότι ενδείκνυται επομένως να τεθούν σε εφαρμογή οι προαναφερθείσες διατάξεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή της διεθνούς συμφωνίας του 1983 για τον καφέ, εφαρμόζονται, από τις 4 Ιουλίου 1989, οι διατάξεις του κανονισμού (ΕΟΚ) αριθ. 678/87.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1989.

Labels: 3
17
5
11